**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014,

**ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

1. § 9 sa dopĺňa odsekom 7, ktorý znie:

„(7) Ministerstvo obrany Slovenskej republiky okrem zverejnenia rozpočtu kapitoly podľa ods. 4 písm. l) osobitne zverejňuje spôsobom podľa osobitného predpisu7) aj výšku limitu Vojenského spravodajstva z rozpočtu Ministerstva obrany Slovenskej republiky a to v členení na bežné výdavky a na kapitálové výdavky.“.

2. V § 29 ods. 7 sa na konci dopĺňa táto veta: „Ministerstvo obrany Slovenskej republiky zverejňuje na svojom webovom sídle záverečný účet kapitoly Ministerstva obrany Slovenskej republiky vrátane výšky limitu Vojenského spravodajstva z rozpočtu Ministerstva obrany Slovenskej republiky a to v členení na bežné výdavky a na kapitálové výdavky.“.

**Čl. II**

Tento zákon nadobúda účinnosť 1. januára 2015.